A Most Violent Year

A Most Violent Year er en amerikansk kriminal- og dramafilm fra 2014, skrevet og regissert av J. C. Chandor. Filmen har Oscar Isaac og Jessica Chastain i hovedrollene, med Alessandro Nivola, David Oyelowo, Albert Brooks og Catalina Sandino Moreno i mindre roller. A Most Violent Year hadde verdenspremière som åpningsfilm under det amerikanske filminstituttets filmfestival 6. november 2014. Den vil bli utgitt på kino 31. desember 2014 i USA, og 10. april 2015 i Norge.

Handling 
Historien er satt i New York City i 1981, statistisk sett ett av de mest voldelige årene i byens historie. Abel Morales (Oscar Isaac) forsøker å etablere en trygg og stabil forretning sammen med sin lille familie. Den tøylesløse volden og forfallet i omgivelsene rundt dem trekker ham inn i en spiral av korrupsjon og truer med å ødelegge alt han har bygget opp.

Medvirkende 

 Oscar Isaac som Abel Morales
 Jessica Chastain som Anna Morales
 Alessandro Nivola som Peter Forente
 David Oyelowo som Lawrence
 Albert Brooks som Andrew Walsh
 Catalina Sandino Moreno som Luisa
 Ashley Williams som Lange
 Elyes Gabel som Julian
 Jerry Adler som Josef
 Christopher Abbott som Louis Servidio
 Elizabeth Marvel som Mrs. Rose
 Peter Gerety som Bill O'Leary
 David Margulies som Saul Lefkowitz
 Annie Funke som Lorraine Lefkowitz
 Kathleen Doyle som Lefkowitz' sekretær
 Patrick Breen som en instruktør

Priser og nominasjoner

Vunnet 
 National Board of Review Awards:  
 Beste film
 Beste mannlige hovedrolle (Oscar Isaac) (delt med Michael Keaton for Birdman)
 Beste kvinnelige birolle (Jessica Chastain)

Nominert 
 Golden Globe Awards: beste kvinnelige birolle i en spillefilm (Jessica Chastain)
 Gotham Awards: beste mannlige hovedrolle (Oscar Isaac)
 Independent Spirit Awards: 
 Beste kvinnelige birolle (Chastain)
 Beste manus (J. C. Chandor)
 Beste filmklipp (Ron Patane)

Referanser

Eksterne lenker 
 

Filmer fra 2014
Actiondrama fra USA
Actionthrillere fra USA
Kriminalfilmer fra USA
Engelskspråklige filmer